Translate the text from Welsh to English.



 
Daw Deddf Rhentu Cartrefi (Cymru) 2016 i rym ar 1 Rhagfyr 2022\. Ymysg pethau eraill, bydd y Ddeddf yn gwella sicrwydd deiliadaethau ar gyfer rhentwyr drwy estyn y cyfnod hysbysu y mae’n rhaid i landlordiaid ei roi wrth geisio adfeddu eu heiddo mewn amgylchiadau pan nad yw’r rhentwr ar fai.


Ar 20 Medi, cyhoeddais Ddatganiad Ysgrifenedig gan gadarnhau ymgynghoriad ynghylch cynnig i gymhwyso cyfnodau hysbysu di\-fai chwe mis o hyd i denantiaethau presennol sy’n trosi i gontractau meddiannaeth o dan y Ddeddf, gan ddod i rym o 1 Mehefin 2023 (mae’r cyfnod hysbysu chwe mis eisoes yn gymwys i gontractau newydd sy’n dechrau o 1 Rhagfyr).


Hyrwyddwyd yr ymgynghoriad yn uniongyrchol ymysg landlordiaid drwy Rhentu Doeth Cymru ac yn y cyfryngau cenedlaethol. Cynhaliwyd digwyddiadau ymgynghori hefyd mewn cydweithrediad â Chymdeithas Genedlaethol Landlordiaid Preswyl a Gwasanaeth Ymgynghorol Cyfranogiad Tenantiaid Cymru.


Cafwyd ychydig dros 1400 o ymatebion cyflawn i’r ymgynghoriad, gyda thros 90% ohonynt gan landlordiaid preifat ac asiantiaid gosod eiddo. Rwy’n ddiolchgar i bawb am roi o’u hamser i ymateb. Roedd y mwyafrif helaeth o landlordiaid ac asiantiaid gosod eiddo yn erbyn cymhwyso cyfnodau hysbysu chwe mis o hyd i denantiaethau presennol. O’r rhai hynny oedd yn gytûn, roedd y mwyafrif yn ffafrio gweithredu’r newid yn ddiweddarach. Gwnaeth y Gymdeithas Genedlaethol Landlordiaid Preswyl wrthwynebu’r estyniad, ond pe bai cytundeb iddo, awgrymodd y Gymdeithas y dylid ei oedi am hyd at ddwy flynedd. Ar y llaw arall, roedd yr holl denantiaid a chyrff cynrychioli tenantiaid a ymatebodd i’r ymgynghoriad o blaid yr estyniad arfaethedig, gyda’r mwyafrif yn dadlau y dylid ei gymhwyso o 1 Rhagfyr yn hytrach na 1 Mehefin 2023\.


Roedd y cynnig i estyn y cyfnod hysbysu di\-fai i chwe mis wastad am greu safbwyntiau hynod gyferbyniol. Gan nodi safbwyntiau’r landlordiaid a’r asiantiaid hynny a ymatebodd, rwyf i wedi penderfynu bod y manteision cymdeithasol ac unigol sy’n deillio o’r estyniad yn gorbwyso’r effeithiau negyddol ar landlordiaid unigol, yn enwedig gan ystyried cyfnodau hysbysu byrrach, mis neu lai o hyd, sy’n gymwys pan fo contract wedi’i dorri. Er hynny, rwyf i hefyd yn ymwybodol na chafodd landlordiaid y cyfle i ystyried y cynnig o ran cytuno ar gontractau newydd cyn cyhoeddi’r ymgynghoriad. Serch y galwadau gan gynrychiolwyr tenantiaid i gyflwyno’r cyfnod hysbysu di\-fai estynedig cyn gynted â phosibl, credaf ei fod yn briodol sicrhau rhagor o amser i landlordiaid gynllunio na fyddai cymhwyso’r newid ar 1 Rhagfyr yn ei ganiatáu iddynt. Mae hyn hefyd yn cyd\-fynd â’r ymrwymiad cyffredinol a wnaethpwyd gennym o ran rhoi hysbysiad o chwe mis i faterion pwysig sy’n ymwneud â gweithredu Deddf 2016\. Felly, rwyf i wedi penderfynu bwrw ymlaen â chymhwyso’r estyniad o 1 Mehefin 2023\. Credaf fod hyn yn sicrhau cydbwysedd rhesymol rhwng hawliau tenantiaid a hawliau landlordiaid. I roi effaith i fy mhenderfyniad, rwyf i heddiw wedi gosod rheoliadau gerbron y Senedd. Bydd y rheoliadau hynny yn cael eu trafod cyn y daw Deddf 2016 ei hun i rym ar 1 Rhagfyr.


Yn ogystal, hoffwn ddiweddaru’r Aelodau ynghylch hynt y gwaith o weithredu Deddf 2016\. Yn ddiweddar, rwyf i wedi gwneud tair set o reoliadau o dan y weithdrefn gymeradwyo negyddol. Maent fel a ganlyn:


* Rheoliadau Rhentu Cartrefi (Pennu Rhent) (Contractau wedi eu Trosi) (Cymru) (Diwygio) 2022, a wnaed ar 24 Hydref mewn ymateb i sylwadau’r Pwyllgor Deddfwriaeth, Cyfiawnder a’r Cyfansoddiad. Diolchaf i’r Pwyllgor am eu sylwadau;
* Rheoliadau Deddf Rhentu Cartrefi (Cymru) 2016 (Diwygiadau Canlyniadol i Is\-ddeddfwriaeth) (Diwygio) 2022, a wnaed ar 24 Hydref mewn ymateb i sylwadau’r Pwyllgor Deddfwriaeth, Cyfiawnder a’r Cyfansoddiad. Diolchaf i’r Pwyllgor am eu sylwadau; a
* Rheoliadau Rhentu Cartrefi (Ffitrwydd Annedd i Bobl Fyw Ynddi) (Diwygio) (Cymru) 2022, sy’n diweddaru cyfeiriad at Safon Brydeinig sydd bellach wedi dyddio ar gyfer rheoliadau weirio, yn ogystal ag estyn y cyfnod amser sydd gan landlord i roi adroddiad i’r deiliad contract yn dilyn archwiliad diogelwch trydanol o 7 i 14 o ddiwrnodau (yr ail yn enwedig mewn ymateb i bryderon a godwyd gan ddarparwyr tai cymdeithasol mawr).


Yn dilyn cytundeb y Senedd ar 8 Tachwedd i Reoliadau Deddf Rhentu Cartrefi (Cymru) 2016 (Diwygiadau Canlyniadol) 2022, sy’n diwygio deddfwriaeth sylfaenol yn sgil darpariaethau Deddf 2016, rwyf bellach wedi gwneud y rheoliadau hynny. Ymhellach i hynny, rwyf hefyd wedi gwneud Rheoliadau Deddf Rhentu Cartrefi (Cymru) 2016 (Arbedion a Darpariaethau Trosiannol) 2022. Ni fyddai wedi bod yn bosibl gwneud y rhain cyn y rheoliadau diwygio canlyniadol.


I gloi, wrth baratoi at weithredu’r Ddeddf, hoffwn gydnabod yr ymdrechion sylweddol sy’n cael eu gwneud, yn enwedig gan landlordiaid yn y sectorau rhentu cymdeithasol a phreifat, gan asiantiaid gosod eiddo a chan nifer o gyrff cynrychioli tenantiaid a landlordiaid. Fel yr wyf wedi ei ddatgan eisoes, mae gweithredu Deddf 2016 yn cynrychioli newid radical i gyfraith tai a fydd yn gwella sicrwydd deiliadaethau a diogelwch tenantiaid. Bydd hefyd yn symleiddio cyfraith tai a’i gwneud yn glir i landlordiaid. Rydym ar hyn o bryd yn comisiynu gwerthusiad annibynnol o Ddeddf 2016\. Er y bydd unrhyw newid o’r maint hwn yn anochel yn golygu problemau cychwynnol, heb os, credaf y bydd Deddf 2016 yn gosod sail ar gyfer sector rhentu sy’n fwy llwyddiannus a sefydlog yn y blynyddoedd i ddod.







Translation:


 
The Renting Homes (Wales) Act 2016 comes into force on 1 December 2022\. The Act will improve security of tenure for renters by, amongst other things, increasing the period of notice that a landlord must give when seeking repossession of their property in instances where the renter is not at fault.


On 20 September, I issued a Written Statement announcing a consultation on a proposal to apply a six\-month no\-fault notice period to existing tenancies that convert to occupation contracts under the Act, to take effect from 1 June 2023 (the six\-month notice period already applies to new contracts starting from 1 December).


The consultation was promoted directly to landlords via Rent Smart Wales and in the national media. Consultation events were also held in collaboration with the National Residential Landlords Association and Tenants Participation Advisory Service Cymru.


Just over1400 completed responses were received to the consultation, of which over 90% were from private landlords and lettings agents. I am grateful to everyone who gave their time to respond. The vast majority of landlords and letting agents were against extending six\-month notice periods to existing tenancies, and of those that were in agreement most favoured applying the change at a later date. The National Residential Landlords Association opposed the extension but suggested, if the extension went ahead that it should be delayed for up to two years. On the other hand, all tenants and tenant representative bodies that replied were in favour of the proposed extension, with most also arguing it should be applied from 1 December rather than 1 June 2023\.


The proposed extension of the six\-month no\-fault notice period was always going to generate highly contrasting views. Whilst noting the views of those landlords and agents that responded, I have decided that the societal and individual benefits accruing from the extension outweigh the negative impact on individual landlords, particularly in view of shorter notice periods of one month or less applying where there is a breach of contract. At the same time, I am also mindful that landlords will not have had an opportunity to take the proposal into account in agreeing new contracts prior to the announcement of the consultation. Notwithstanding the calls from tenant representatives to introduce the extended no\-fault notice period as soon as possible, I believe it is appropriate to allow landlords more time to plan than applying the change from 1 December would allow. This is also in keeping with the general commitment we have made to giving six months’ notice of significant matters relating to implementation of the 2016 Act. Therefore, I have decided to proceed with applying the extension from 1 June 2023\. I believe this achieves a reasonable balance between the rights of tenants and those of landlords. I have today laid regulations before the Senedd to give effect to my decision, and those regulations will be debated before the 2016 Act itself is implemented on 1 December.


I would also like to update Members on progress on implementing the 2016 Act generally. I have recently made three sets of regulations under the negative approval procedure. These are:


* the Renting Homes (Rent Determination) (Converted Contracts) (Wales) (Amendment) Regulations 2022, made on 24 October in response to comments from the Legislation, Justice and Constitution Committee, for which I am grateful;
* the Renting Homes (Wales) Act 2016 (Consequential Amendments to Secondary Legislation) (Amendment) Regulations 2022, made on 24 October in response to comments from the Legislation, Justice and Constitution Committee, for which I am grateful; and
* the Renting Homes (Fitness for Human Habitation) (Amendment) (Wales) Regulations 2022, which update a now out\-of\-date reference to a British Standard for wiring regulations and also increase from 7 to 14 days the time allowed for the landlord to provide the contract\-holder with a report following an electrical safety inspection (the latter in response, in particular, to concerns raised by large social housing providers).


Following the agreement by the Senedd on 8 November of the Renting Homes (Wales) Act 2016 (Consequential Amendments) Regulations 2022, which make amendments to primary legislation as a consequence of the provisions of the 2016 Act, I have now made those regulations. Furthermore, I have also now made the Renting Homes (Wales) Act 2016 (Saving and Transitional Provisions) Regulations 2022, which could not be made before the consequential amendment regulations.


Finally, I would like to acknowledge the huge effort being made, in particular by landlords in the private and social rented sectors, by lettings agents and by the many tenant and landlord representative bodies to prepare for implementation of the Act. As I have said before, implementing the 2016 Act represents a radical change to housing law that will improve the security of tenure and safety of tenants and clarify and streamline housing law for landlords. We are currently commissioning an independent evaluation of the 2016 Act and, whilst any change of this magnitude will inevitably involve some teething problems, I believe the 2016 Act will lay the foundation for a more stable and successful rented sector in the years to come.